Diari Oficial de la Generalitat Valenciana


Sumari del DOGV 8467, del 18-01-2019 (2019/379)

Extracte de la Resolució de 17 de desembre de 2018, del degà de la Facultat d'Economia, per la qual es convoquen i s'estableixen les bases reguladores de les ajudes per a la difusió del coneixement científic en màrqueting per a estudiants, en el marc del programa de doctorat en màrqueting del Departament de Comercialització i Investigació de Mercats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8467

Data del DOGV
:   18-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/379


Data del document
:   17-12-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 17 de desembre de 2018, del degà de la Facultat d'Economia, per la qual es convoquen i s'estableixen les bases reguladores de les ajudes per a la difusió del coneixement científic en màrqueting per a estudiants, en el marc del programa de doctorat en màrqueting del Departament de Comercialització i Investigació de Mercats. [2019/379]  
BDNS (identif.): 435016.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris  
Estudiants matriculats en el programa de doctorat en màrqueting de la Universitat de València (Departament de Comercialització i Investigació de Mercats-CIM).  
Addicionalment, i a l'efecte d'aquestes ajudes, s'hi poden presentar els estudiants doctors l'any següent al seu doctorat en màrqueting de la UV (Departament de Comercialització i Investigació de Mercats.  
  
  
Segon. Objecte  
Aquestes ajudes tenen per finalitat facilitar la difusió del coneixement científic mitjançant la publicació d'articles en revistes acadèmiques o la difusió del treball en congressos de caràcter internacional i/o nacional.  
  
Tercer. Bases reguladores  
La convocatòria està publicada a la URL següent:   
https://www.uv.es/marketing  
  
Quarta. Quantia  
L'import total de la convocatòria és de 3.000 euros distribuïts de la següent manera:  
- El total màxim de les ajudes previstes per als Congressos nacionals i internacionals és de 2000 euros.  
- El total màxim de les ajudes previstes per a la publicació d'articles és de 1000 euros.  
L'import màxim que pot rebre cada persona beneficiària és de 850 €  
  
  
Cinqué. Termini de presentació de sol·licituds  
Les sol·licituds es poden presentar en el termini de 20 dies hàbils des del moment en què se'n faça pública la convocatòria en el Diari Oficial de la Generalitat.  
  
Sisé. Altres dades  
Els criteris d'adjudicació són els següents:  
- S'estableix un màxim d'1 ajuda per estudiant sol·licitant en cada convocatòria, que no podrà ser superior a 850 €  
- No es pot haver sigut beneficiari d'aquesta ajuda en convocatòries anteriors.  
- En el cas de congressos, tenen prioritat els de caràcter internacional (10 punts) enfront dels de caràcter nacional (5 punts).  
- En el cas d'articles, la posició de la revista en les llistes del Journal Citation Reports (10 punts), SCOPUS (10 punts) o INRECS (5 punts), i tenen prioritat els millor posicionats.  
- Altres indicis de qualitat científica del congrés o de la publicació (fins a 10 punts).  
  
Contra la resolució de concessió d'aquestes ajudes, que exhaureix la via administrativa, es pot interposar un recurs de reposició davant el mateix òrgan que ha dictat la resolució en el termini d'un mes, comptador de l'endemà de la seua publicació, o bé directament un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos, comptadors de l'endemà de la seua publicació.  
  
València, 17 de desembre de 2018.- La rectora, p. d. (DOGV 09.07.2018), el degà de la Facultat d'Economía: José Manuel Pastor Monsálvez.